钦定古今图书集成/明伦汇编/氏族典/第300卷 > 《廖用贤尚友录》 > 臧贾 臧为
## 钦定古今图书集成/明伦汇编/氏族典/第300卷 > 《廖用贤尚友录》 > 臧贾 臧为

按《左传》襄公二十三年：“初，臧宣叔娶于铸，生贾。及为
而死。继室以其侄穆姜之姨子也，生纥，长于公宫，姜
氏爱之，故立之臧贾，臧为出在铸。臧武仲自邾使告
臧贾，且致大蔡焉。曰：‘纥不佞，失守宗祧，敢告不吊纥
之罪，不及不祀。子以大蔡纳请，其可’。贾曰：‘是家之祸
也，非子之过也。贾闻命矣，再拜受龟，使为以纳请，遂’”
自为也。臧孙如防，使来告曰：“纥非能害也，知不足也。
非敢私请。苟守先祀，无废二勋，敢不辟邑！”乃立臧。为
臧纥致防而奔齐。〈按宣叔臧孙许谥也〉